BOSNA I HERCEGOVINA

Federacija Bosne i Hercegovine

Tuzlanski kanton

Javna ustanova Mješovita srednja škola

Srebrenik

Broj: 02-34 /2020

Dana, 24.04.2020. godine

Na osnovu člana 130. stav (2) Zakona o srednjem obrazovanju i odgoju („Službene novine Tuzlanskog kantona“, broj: 17/11, 9/15, 6/16, 14/18 i 14/19 ) i Odluke Privremenog Školskog odbora JU MSŠ Srebrenik o raspisivanju konkursa za izbor i imenovanje direktora škole (broj: 02-32/20 od 24.04.2020. godine), JU Mješovita srednja škola Srebrenik, raspisuje

**KONKURS**

**za izbor i imenovanje direktora JU Mješovita srednja škola Srebrenik**

**1**. Raspisuje se Konkurs za izbor i imenovanje direktora JU Mješovita srednja škola Srebrenik na mandatni period od 4 (četiri) godine.

**2**. Direktor škole rukovodi srednjom školom i obavlja druge poslove u skladu sa članom 133. Zakona o srednjem obrazovanju i odgoju („Službene novine Tuzlanskog kantona“ broj: 17/11, 9/15, 6/16, 14/18 i 14/19) i drugim važećim propisima kojima su propisane nadležnosti direktora škole koje imaju staus javne ustanove, odnosno kojim je utvređen sistem rukovođenja javnim ustanovama srednjeg obrazovanja na području Tuzlanskog kantona.

**3**. Pored općih uslova (posjedovanja državljanstva Bosne i Hercegovine i posjedovanja opće radne i zdravstvene sposobnosti za obavljanje poslova direktora škole, da se na njega ne odnosi član IX (1) ustava BIH, da nije osuđivan za krivično djelo, da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, pedagoga ili direktora škole), kandidat za direktora škole dužan je ispunjavati i sljedeće posebne uslove:

* 1. da posjeduje visoku stručnu spremu (VII stepen stučne spreme ili završen prvi ciklus visokog obrazovanja u četverogodišnjem trajanju ili ekvivalent i stručno zvanje u određenoj oblasti),
  2. da ispunjava uslove za nastavnka ili pedagoga u skladu sa nastavnim planom i programom škole u kojoj konkuriše,
  3. da ima najmanje 5 (pet) godina radnog iskustva na poslovima nastavnika ili pedagoga škole poslije sticanja odgovarajuće stručne spreme,
  4. da se ističe organizacionim sposobnostima.

**4.** (1)Za direktora škole ne može biti imenovano lice kod kojeg postoje smetnje za imenovanje propisane članom 129. Zakona o srednjem obrazovanju i odgoju („Sl. novine TK“, br. 17/11, 9/15, 6/16, 14/18 i 14/19), odnosno lice:

a) koje je pravosnažno osuđivano za krivično djelo koje ga po članu 108. stav (1) istog zakona čini nepodobnim za rad sa djecom,

b) na koje se odnosi član IX (1) Ustava Bosne i Hercegovine,

c) koje je član izvršnih organa političkih partija,

d) koje ima direktan finansijski ili drugi lični interes u školi u kojoj se kandiduje koji bi mogao dovesti do sukoba interesa sa njegovom dužnošću direktora,

e) kojem je u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,

f) koje je pravosnano osuđeno za neko od krivičnih djela iz člana 108 stav (1) Zakona o srednjem obrazovanju i odgoju, koje je kažnjavano iz oblasti privrednog prestupa, kojem je izrečena zaštitna mjera zabrane vršenja poslova direktora, nastavnika ili pedagoga škole ili koje u mandatnom periodu stiče uslove za odlazak u penziju shodno odredbama Zakona o radu ,

g) koje je zbog svoje krivice bilo razriješeno dužnosti direktora neke od odgojno-obrazovnih ustanova u prethodne četiri godine, ili u mandatnom periodu stiče uslove za odlazak u penziju,

h) koje je u školi u koju se kandiduje imenovan za direktora dva mandata.

(2)Lice može biti imenoavna za direktora više puta, ali ne više od dva puna uzastopna mandata. Imenovanje za vršioca dužnosti direktora tog ili drugog lica između dva mandata, odnosno razrješenje sa dužnosti direktora škole prije isteka vremena na koje je imenovan iz razloga propisanog članom 135 stav (1) tačka a) Zakona o srednjem obrazovanju i odgoju, ne prekida uzastopnost mandata u odnosu na lice koje se javlja kao kandidat za direktora škole.

**5.** Prilikom prijavljivanja na konkurs kandidat je dužan dostaviti sljedeću dokumentaciju:

a) prijavu na konkurs koja sadrži kraću biografiju,

b) diplomu o stečenoj stručnoj spremi (original ili ovjerena kopija),

c) uvjerenje o položenom stručnom ispitu za samostalan rad na poslovima nastavnika ili pedagoga (ovjerena kopija),

d) potvrdu/uvjerenje o posjedovanju najmanje pet godina radnog iskustva na poslovima nastavnika ili pedagoga škole poslije sticanja odgovarajuće stručne spreme (original ili ovjerena kopija),

e) program rada i razvoja škole za period na koji se imenuje direktor,

f) uvjerenje o državljanstvu (original ili ovjerena kopija),

g) uvjerenje izdato od strane nadležnog suda da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, pedagoga ili direktora škole (original ili ovjerena kopija),

h) ovjerenu izjavu da nije pravosnažno osuđivan za krivično djelo koje ga po članu 108. stav (1) Zakona o srednjem obrazovanju i odgoju („Sl. novine TK“, br. 17/11, 9/15, 6/16, 14/18 i 14/19) čini nepodobnim za rad sa djecom,

i) ovjerenu izjavu da se na njega ne odnosi član IX (1) Ustava Bosna i Hercegovine,

j) ovjerenu izjavu da nije član izvršnih organa političkih partija,

k) ovjerenu izjavu da nema direktan finansijski ili drugi lični interes u JU Mješovitoj srednjoj školi Srebrenik, koji bi mogao dovesti do sukoba interesa sa njegovom dužnošću direktora,

l) ovjerenu izjavu da nije osuđivan za krivično djelo,

m) ovjerenu izjavu da mu u posljednje tri godine prije dana objavljivanja konkursa nije otkazan ugovor o radu zbog disciplinske odgovornosti ili u istom periodu izrečena disciplinska mjera otpusta iz državne službe,

n) ovjerenu izjavu da zbog svoje krivice nije razriješen dužnosti direktora neke od odgojno–obrazovnih ustanova i da u mandatnom periodu ne stiče uslove za odlazak u penziju,

o) ovjerenu izjavu da u JU Mješovitoj srednjoj školi Srebrenik nije imenovan za direktora dva mandata, u skladu sa članom 130. stav (12) Zakona o srednjem obrazovanju i odgoju.

U slučaju potrebe, na zahtjev škole, kandidati su dužni dostaviti i drugu dokumentaciju kojom dokazuju ispunjavanje potrebnih uslova za izbor i imenovanje na dužnost direktora škole.

Pod ovjerenom izjavom podrazumjeva se izjava ovjerena od strane nadležnog gradskog ili općinskog organa uprave, odnosno izjava ovjerena od strane notara.

Kandidat koji bude izabran za direktora škole dužan je prije stupanja na dužnost dostaviti uvjerenje nadležne zdravstvene ustanove da je zdravstveno sposoban za obavljanje poslova direktora škole ne starije od 3 (tri) mjeseca.

**6.** Odluku o izboru i imenovanju direktora škole, nakon provedene konkursne procedure, donosi Školski odbor, uz prethodno pribavljeno stručno mišljenje Pedagoškog zavoda Tuzlanskog kantona i prethodnu saglasnost Ministarstva obrazovanja i nauke Tuzlanskog kantona, te vlastite ocjene dostavljenog programa rada i razvoja škole za period na koji se imenuje direktor.

Kriteriji po osnovu kojih Pedagoški zavod Tuzlanskog kanton daje stručno mišljenje, odnosno kriteriji po osnovu kojih Ministarstvo obrazovanja, nauke, kulture i sporta Tuzlanskog kantona daje prethodnu saglasnost propisani su tačkom IV i V *Kriterija o utvrđivanju uslova na osnovu kojih se vrši izbor i imenovanje kandidata za direktora srednje škole čiji je osnivač Skupština Tuzlanskog kantona („Sl. novine TK“, br. 11/14)*.

O rezultatima konkursa kandidati će biti obaviješteni u pisanoj formi u roku od 8 (osam) dana od dana donošenja odluke o izboru direktor škole.

Odluka Školskog odbora je konačna i protiv iste se ne može izjavljivati žalba, ali se nakon njene konačnosti može pokrenuti sudski (parnični) postupak.

**7.** Konkurs ostaje otvoren 15 (petnaest) dana od dana objavljivanja u dnevnom listu AVAZ-ROTO PRESS (Dnevni avaz) .

Prijave na konkurs, zajedno sa traženom dokumentacijom, kandidat dostavlja neposredno na protokol škole ili preporučenom poštom na adresu: Javna ustanova Mješovita srednja škola Srebrenik, Ul. Radnička broj 19. Srebrenik, sa naznakom *„Prijava na Konkurs za izbor i imenovanje direktora JU Javne ustanove Mješovite srednje škole Srebrenik - ne otvarati“*.

**8.** Neblagovremene ili nepotpune prijave bit će odbačene i neće se uzeti u razmatranje.

**Predsjednik Školskog odbora**

**Koprić** **Fahira, dipl. pravnik**